**Pályázat mentorkoordinátor tisztség betöltésére**

Az ELTE BGGyK HÖK Elnöke pályázatot ír ki

az ELTE BGGyK HÖK mentorkoordinátor tisztség betöltésére.

**A mentorkoordinátor feladata az ELTE BGGyK HÖK Alapszabálya alapján:**

**27. § A Mentorkoordinátor**

(1) Külügyi kérdésekben képviseli az Önkormányzatot.

(2) Irányítja és szervezi az Önkormányzat külkapcsolatait.

(3) Együttműködik a kari külügyi hallgatói főmentorral.

(4) Együttműködik a kari Nemzetközi Irodával

(5) Részt vesz a kari Erasmus tájékoztató megszervezésében és lebonyolításában

(6) Tisztsége alapján referensnek minősül

(7) Tisztsége alapján tagja:

a) a Kari Tanácsnak,

b) az ELTE Hallgatói Önkormányzat Külügyi Bizottságának.

(8) Gondoskodik a Kar hallgatóinak külföldi ösztöndíjakkal kapcsolatos tájékoztatásáról.

(9) Diákcsere-programokat kezdeményez és felel a helyek korrekt elosztásáért.

(10) Részt vesz a Kar vendéghallgatói itt tartózkodásának szervezésében.

(11) Kapcsolatot tart és együttműködik a tudományos és nemzetközi dékánhelyettessel valamint a Kar hallgatói és oktatói mobilitási ügyekért felelős nemzetközi referensével.

(12) Kapcsolatokat épít ki és tart fenn országos és külföldi hallgatói szervezetekkel.

(13) Külügyi ügyekben segíti a kari képviselők munkáját.

(14) Elnöke a Külügyi Bizottságnak.

(15) Összegyűjti, rendszerezi és értékeli a külföldi ösztöndíjakkal kapcsolatos információkat, valamint segíti a hallgatókat a lehetőségek minél jobb kihasználásában.

(15) Összegyűjti, rendszerezi és értékeli a külföldi ösztöndíjakkal kapcsolatos információkat, valamint segíti a hallgatókat a lehetőségek minél jobb kihasználásában.

(16) Részt vesz a beérkező külügyi pályázatok elbírálásában.

(17) ELTE Erasmus Student Network (továbbiakban: ESN) szervezettel együttműködik

**A pályázás menete:**

A mentorkoordinátor tisztségre az Önkormányzat bármely tagja (minden, a Karral jogviszonyban álló hallgató) pályázhat.

Az érvényes pályázatnak tartalmaznia kell:

a) a jelölt nevét, szakját és a Karon folytatott tanulmányának kezdeti évét,

b) a jelölt bemutatkozását,

c) a jelölt programját.

A pályázatot elektronikus formában az eb@barczihok.elte.hu és az elnok@barczihok.elte.hu email címen, illetve személyesen, papíralapon a hallgatói irodában (Budapest, Ecseri út A/61) is be kell nyújtani.

Pályázási időszak: 2019. 10. 27-től-2019. 11. 04-ig

A beérkező pályázatokról a Küldöttgyűlés határozata alapján az Elnökség dönt.

Budapest, 2019. 10. 25.

Hajdu Zsófia s.k.

ELTE BGGyK HÖK

Ellenőrző Bizottság